Video "Ți-am zis, eu nu glumesc cu tine!". Două fete de 13 și 14 ani s-au bătut și păruit pe o stradă din Caransebeș. Scenele, filmate de alți copii: "Croșeu! Hai odată"
Poliția s-a autosesizat și face cercetări, după ce imagini cu două fete de 13 și 14 ani care se bat pe o stradă din Caransebeș au apărut în mediul online. Scenele violente s-au petrecut în urmă cu doar câteva zile, sub privirile altor adolescenți.
- Bloc întreg, terorizat de un singur vecin. Tatăl biologic al lui Marian Oprişan, coşmarul locatarilor. DETALII la Observator 13:00, la Antena 1
- Cum vrea Iohannis să reformeze NATO în 10 pași. Măsurile pregătite de președinte, explicate în POLITICO
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
Din verificările efectuate de polițiștii, bătaia între cele două copile ar fi avut loc în data de 11 martie 2024, pe strada Vasile Alecsandri din Caransebeș.
"Ți-am zis, eu nu glumesc cu tine! Ori te potolești, ori gata"
În înregistrarea postată în mediul online se vede cum cele două fete se îmbrâncesc şi se trag de păr, în timp ce alţi tineri privesc nepăsători, se amuză şi chiar le îndeamnă pe cele două să se lovească.
"În legătură cu imaginile postate în mediul online, în care apar două tinere agresându-se fizic în spațiul public, în municipiul Caransebeș, Compartimentul Relații Publice din cadrul Inspectoratului de Poliție Județean Caraș-Severin este împuternicit să facă următoarele precizări:
În urma vizualizării imaginilor, polițiștii s-au sesizat din oficiu privind săvârșirea infracțiunii de lovire sau alte violențe, cele două tinere de 13 și 14 ani care apar în imagini fiind identificate. Din verificările efectuate, altercația ar fi avut loc în data de 11 martie 2024, pe strada Vasile Alecsandri din municipiul Caransebeș", au transmis reprezentanţii IPJ Caraş-Severin.
Polițiștii continuă cercetările în acest caz pentru stabilirea cu exactitate a tuturor circumstanțelor în care s-a produs evenimentul și dispunerea măsurilor legale, care se impun.